Diari Oficial de la Generalitat Valenciana


Sumari del DOGV 9573, del 13-04-2023 (2023/3602)

Anunci pel qual se sotmet a informació pública el programa d'actuació integrada per al desenvolupament de la UE PRI Pare Doménech per persones propietàries amb instrument de planejament.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3602


Data del document
:   31-03-2023

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Anunci pel qual se sotmet a informació pública el programa d'actuació integrada per al desenvolupament de la UE PRI Pare Doménech per persones propietàries amb instrument de planejament. [2023/3602]  
La Junta de Govern Local, en sessió celebrada el 24 de març de 2023, va adoptar acord, que en la part dispositiva diu el següent:  
  
«Primer. Sotmetre a informació pública la iniciativa de Programa d'actuació integrada per al desenvolupament de la unitat d'execució del pla de reforma interior Pare Doménech presentat per la mercantil Inmobiliaria Guadalmedina, SA, en règim de gestió per persones propietàries, per un període de 45 dies hàbils a comptar des de l'endemà de la seua publicació en el Diari Oficial de la Generalitat Valenciana, a l'efecte de presentació d'al·legacions, de conformitat amb el que es disposa en els articles 61.1.a i 55.2 del text refós de la Llei d'ordenació del territori urbanisme i paisatge aprovat pel Decret legislatiu 1/2021, de 18 de juny, del Consell.  
L'anunci de sotmetiment a informació pública del referit PAI es publicarà en el Diari Oficial de la Generalitat Valenciana i en premsa escrita de gran difusió. L'expedient administratiu es trobarà a la disposició dels interessats i ciutadans en general per al seu examen i consulta, en el Servei d'Assessorament Urbanístic i Programació situat en la segona planta del pati B de l'edifici de Tabacalera situat al carrer Amadeu de Savoia núm. 11 de València, i pot consultar-se també el text íntegre en la pàgina web municipal   
www.valencia.es/urbanismo.  
Segon. Remetre consulta a la Confederació Hidrogràfica del Xúquer i a l'Entitat Pública de Sanejament d'Aigües Residuals (EPSAR) així com sol·licitar informe als serveis municipals i entitats subministradores dels serveis públics urbans citats en el fonament jurídic tercer perquè durant el mateix termini d'informació pública puguen emetre informe. La falta d'emissió dels informes en el termini establit permetrà prosseguir la tramitació de les actuacions.  
  
Tercer. Comunicar el present acord de manera telemàtica a la Conselleria competent en urbanisme a l'efecte del compliment de l'article 3 del Decret 65/2021, de 14 de maig, del Consell de regulació de la plataforma urbanística digital i de la presentació dels instruments de planificació urbanística i territorial.  
Quart. Notificar el present acord a les persones propietàries afectades, a l'Associació de Veïns de Campanar, a la mercantil Inmobiliaria Guadalmedina, SA, i als qui figuren en l'expedient com a interessats, així com comunicar-lo als Serveis de Llicències Urbanístiques Obres d'Edificació i Gestió Urbanística.».  
  
València, 31 de març de 2023.- El secretari: Manuel Latorre Hernández.